  Майя Бывальцева Ижкарлэн администрациысьтыз Егитъёсын ужанъя управлениез Физкультурая но спортъя управлениен огазеязы. Удмуртилэн шоркарезлэн тӧроезлэсь ужзэ огдырлы быдэсъясен Сергей Задорожныен юнматэм пуктэт карлэн нимлыко сайтаз шараямын. Озьы кылдытэм Физкультурая, спортъя но егитъёсын ужан политикая управление туэ 1-тӥ гудырикошконысен ужаны кутскиз. Со Удмурт урамысь 267 номеро юртын интыяськемын. Выль ёзлэн кивалтӥсезлэсь ужзэ Максим Сорокин быдэсъя.  Тегъёс: Политика Ижкар Удмуртия тӥрлык кивалтӥсьёс  